Markedsregulering har hjemmel i Omsetningsloven. Et offentlig utvalg (Omsetningsrådet) er øverste ansvarlige organ, og det forvalter midlene og vedtar hvilke tiltak som kan gjennomføres. Bøndenes samvirkeorganisasjoner har løpende fullmakt til å iverksette visse tiltak når rådet mener markedsbalansen er truet. Landbruksdirektoratet har sekretariatsfunksjon for Omsetningsrådet.